Lḥiɣ-d kan cit di tmazirt alamma walaɣ Fares Karama tama n tewwurt n uxxam-is, yefɣd ɣur-i am akken yella wis-yennan ad rzuɣ ɣur-s, yenna-i-d lԑasslama-k, yeskechm-iyi daxel n uxxam, neqqim ad nettqeṣṣir, yesteqsa-i-d ɣef yizri-iw d wayen bɣiɣ ad t-xedmeɣ ɣer sdat, lliɣ ttaraɣ-as s yiwet n taɣuct teččur s umenni d tirga am yilmeẓyen mi ara d-cnun uqbel ad tenyawi usugen ɣer uxeddim anda yettili umennuɣ d čaqlala...Temẓi tesεa tiferrtin , tettawi arrac akin i usigna, ttwalin ddunit teččur s tiɣma n teslit n unẓar, sellen i tudert d ccan ɣef tmanegt, maca tifertin-agi ur tqebbel ara ad t-yereẓ uẓayaḍ, dɣa ttṣubbun ɣer umaḍal n tidet, aneggaruagi d lemri i deg amdan yettwali iman-is tuɣal mectuḥet texṣer.